** Múzeumpedagógiai és művészeti foglalkozások**

**Világörökség pályázatok**

*Tisztelt Intézményvezetők és Pedagógusok!*

Az alábbiakban Galériánk aktuális múzeumpedagógiai foglalkozását, kreatív péntek délutáni foglalkozásait és két Világörökséghez kapcsolód pályázatot olvashatnak.

1. [**MESEVÁROS-BUDAPEST múzeumpedagógiai foglalkozás**](http://www.deak17galeria.hu/foglalkozasok/muzeumpedagogiai-foglalkozasok-a-mesevaros-budapest-cimcimu-kiallitasainkhoz)

 Kiállításunk Budapest sajátos nézőpontját tárja fel, a gyerekeknek szánt könyvek illusztrációin át megjelenő arcát veszi górcső alá. A tárlat mintegy húsz neves hazai gyermekkönyv illusztrátor eredeti alkotását mutatja be, lapozható könyvek, társasjátékok, filmek és egy interaktív várostérkép segítségével. A kiállítás interaktív megismerése és múzeumpedagógiai foglalkozásaink során megtapasztaljuk, hogy Budapest egy olyan nagy múltú kincsestár, amely minden figyelmes szemlélő számára új meglepetéseket tartogat. A személyes felfedezés, az egyénileg megformált városkép szabadsága ez, amely bő mozgásteret enged a kisebb és a nagyobb korosztály számára is.

*Választható foglalkozások:*

1. **Budapesti nyomkereső**

 *Korhatár nélkül.**Ajánlott idő: 1,5 óra*

1. **A Főváros mozdulatlan lakói**
2. *8-14 éveseknek. Ajánlott idő: 1, 5 óra*
3. **Budapesti mémek**

 *14-18 éveseknek. Ajánlott idő: 1, 5 óra*

1. **Tervezz várost! Várostervezés-projektmenedzsment foglalkozás**

 *14-18**éveseknek.**Ajánlott idő: 1,5 óra*

A foglalkozások ingyenesek, regisztráció: muzeumpedagogia@deak17galeria.hu

A kiállításról és a múzeumpedagógia foglalkozásról bővebb információ [honlapunkon](http://www.deak17galeria.hu/foglalkozasok/muzeumpedagogiai-foglalkozasok-a-mesevaros-budapest-cimcimu-kiallitasainkhoz) és a mellékletben.

1. [**péntekD – Kreatív péntek délutáni foglalkozások**](http://www.deak17galeria.hu/esemenyek/pentekd-foglalkozasok--2017-tavasz)

[**Tavaszi camera obscura workshop**](http://www.deak17galeria.hu/programok/-tavaszi-camera-obsura-workshop)

**Korosztály**: 10-18 év

**Létszám**: max. 12 fő/alkalom

**Időpontok**: havonta 1x péntekenként 15 és 17 óra között. Érkezés: 14:45-ig

A camera obscura (jelentése: *sötét kamra*) vagy lyukkamera [lencsetag](https://hu.wikipedia.org/wiki/Optikai_lencse) nélküli [optikai](https://hu.wikipedia.org/wiki/Optika) eszköz, mely a környezet vizuális leképezésére szolgál. A fényképezőgép őse, mely nagy hatással volt a [fotográfia](https://hu.wikipedia.org/wiki/F%C3%A9nyk%C3%A9pez%C3%A9s) kialakulására és fejlődésére. A foglalkozás során a diákok elkészíthetik saját fotókamerájukat, portrét, természet- és épületfotókat, tavaszi életképeket készíthetnek.

Januártól havi egy alkalommal folytatódik a [péntekD – Kreatív péntek délutáni foglalkozások](http://www.deak17galeria.hu/esemenyek/pentekd-foglalkozasok--2017-tavasz) a Deák17 Galériában. Ezeken az alkalmakon az iskolai rajzórák gyakorlatait hátunk mögött hagyva, az ötletek és alkotás szabad formáit felhasználva, a képzőművészet határterületeit fedezzük fel.

A sorozat alkalmai együtt és külön-külön is kifejtik fejlesztő hatásukat.

**3.**     **Világörökséghez kapcsolódó művészeti pályázatok**

**3.1.** A **Világörökség Városok Szervezete** videópályázatot hirdet ***„Az én városom, a mi Világörökségünk”*** címmel.  Budapest Főváros Önkormányzata, mint az OWHC szervezet tagja a Deák 17 Galéria közreműködésével várja a jelentkezéseket a verseny első fordulójára, melyen kiválasztásra kerül mindkét kategória legjobbja, akik részt vehetnek a nemzetközi megmérettetésen.

Részletek a [honlapunkon](http://www.deak17galeria.hu/programok/az-en-varosom-a-mi-vilagoroksegunk---videopalyazat) és a mellékletben!

**3.2.** **Világörökség - ahogyan a fiatalok látják 2017**

A pályázatra iskolás gyerekek részvételét várják, akik vagy saját világörökség városukat vagy a világ bármely világörökség városát képeslapban reprezentálják alkotó fantáziájukkal.

Részletek a [honlapunkon](http://www.deak17galeria.hu/programok/vilagorokseg-a-fiatalok-szemevel---palyazat) és a mellékletben!

Részvételükre számítunk, üdvözlettel:

***Kaposi Dorka
igazgató
Deák 17 Gyermek és Ifjúsági Művészeti Galéria***